
Republika Hrvatska 
Općinski sud u Vinkovcima
Prekršajni odjel
Vinkovci, Vladimira Nazora 4
[bookmark: _Hlk241578609]                         						 	Broj:  Pp-1111/2026-12

U   I M E   R E P U B L I K E   H R V A T S K E

P R E S U D A

[bookmark: Tekst3]	Općinski sud u Vinkovcima po sucu  Nadi Mišić  uz sudjelovanje zapisničara Marice Nikolić, u prekršajnom postupku protiv okrivljenika Pere Čolića, zbog prekršaja iz članka 199. stavak 6. Zakona o sigurnosti prometa na cestama („Narodne novine“ broj: 67/08, 48/10, 74/11, 80/13, 92/14, 64/15, 108/17, 70/19, 42/20, 85/22, 114/22, 133/23, 145/24), povodom prigovora okrivljenika protiv obaveznog prekršajnog naloga PU Vukovarsko-srijemske, PP Vinkovci, klasa: 211-07/26-2/5566, Ur. br. 511-15-10-26-1 od 10.2.2026. godine, na održanom, u smislu članka 221. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18, 114/22), žurnom postupku dana 29. rujna 2026. godine u nazočnosti okrivljenika, dana 29. rujna 2026. godine, objavio je i 
p r e s u d i o    j  e

Okrivljenik: Pero Čolić, sin Milenka i Ljiljane, OIB: 41848248938, rođen 30.8.1979. u Vinkovcima, s prebivalištem u Vinkovcima, Josipa Runjanina 8B, oženjen, dvoje djece, državljanin RH, kuhar, zaposlen, mjesečna primanja 2500 eura, vlasnik kuće, nije kažnjavan

k r i v    j e

I   što je dana 10.veljače 2026. godine u 01:14 sati u Vinkovcima, u ulici Marije Jurić Zagorke 24, upravljao vozilom M1 marke Mercedes reg. oznake LLKA64, a u krvi je imao alkohola 0,71 g/kg, odnosno odgovarajući iznos miligrama u litri izdahnutog zraka,  

čime je počinio prekršaj iz članka 199. stavak 6. Zakona o sigurnosti prometa na cestama („Narodne novine“ broj: 67/08, 48/10, 74/11, 80/13, 92/14, 64/15, 108/17, 70/19, 42/20, 85/22, 114/22, 133/23, 145/24),

pa mu se stoga, temeljem istog propisa

i z r i č e

novčana kazna u iznosu od 390,00 EUR (tristo devedeset eura)


II    Temeljem članka 33. stavak 11. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18, 114/22) okrivljenik je dužan novčanu kaznu platiti u roku od 30 dana od primitka ove presude, a ako okrivljenik u ovom roku plati dvije trećine izrečene novčane kazne, temeljem članka 152. stavak 3. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18, 114/22) novčana kazna smatrat će se u cjelini plaćenom. 

Ukoliko okrivljenik u ovom roku ne plati novčanu kaznu u cijelosti ili djelomično, ista će se temeljem članka 34. stavak. 1. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18, 114/22) naplatiti prisilno.

III	Temeljem članka 139. stavak 3. u svezi članka 138. stavak. 2. točke 3.a i stavak 3. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18, 114/22) okrivljenik je dužan platiti troškove prekršajnog postupka u paušalnom iznosu od 15,00 eura (petnaest eura) u roku od 30 dana od primitka ove presude, u protivnom isti će se temeljem članka 34. stavka 1. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18, 114/22) naplatiti prisilnim putem.

O b r a z l o ž e n j e

1.   PU Vukovarsko-srijemska PP Vinkovci, donijela je obavezni prekršajni nalog klasa: 211-07/26-2/5566, Ur. br. 511-15-10-26-1 od 10.2.2026. godine, kojim je okrivljenik proglašen krivim zbog prekršaja činjenično i pravno opisanog u izreci ove presude.

2.     Okrivljenik je protiv označenog obaveznog prekršajnog naloga pravodobno podnio prigovor zbog poricanja prekršaja, te je Sud isti obavezni prekršajni nalog stavio izvan snage i zatim proveo žurni postupak.

3.    Okrivljenik ispitan je izjavio da se osjeća krivim i priznaje prekršaj koji mu se stavlja na teret. Navedene prilike i na opisanom mjestu upravljao je označenim osobnim vozilom, a imao je alkohola u krvi od 0,71 g/kg. U svoju obranu je naveo da je prije započete vožnje popio 2-3 manja piva i doista nije mislio da će to prelaziti koncentraciju iznad 0,5 g/kg, osjećao se uistinu dobro i vozilom je upravljao samo do svoje kuće, no u potpunosti je svjestan svoje odgovornosti, iskreno mu je žao zbog ovog prekršaja, a posebno je istaknuo da doista inače ne konzumira alkohol, oprezan je i pažljiv u prometu, nije kažnjavan, pa s obzirom na njegovo dosadašnje ponašanje molio bi da se to uzme u obzir kod donošenja odluke i ako je moguće da mu se za ovaj put ne izrekne zaštitna mjera zabrane upravljanja motornim vozilom s obzirom da radi u Njemačkoj i često putuje,  odnosno vraća se kući pa mu je vozilo neophodno potrebno za normalno funkcioniranje, a sa svoje strane ozbiljno je obećao da se ovakav ili sličan prekršaj neće ponoviti. 

4.    U tijeku dokaznog postupka izvršen je uvid i pročitani su zapisnik o ispitivanju prisutnosti alkohola, opojnih droga ili lijekova u organizmu, naredba o određivanju mjere opreza i potvrda Odjela za prekršajne evidencije.


	
[bookmark: _Hlk200631424]4.1.  Uvidom u zapisnik o ispitivanju prisutnosti alkohola, opojnih droga ili lijekova u organizmu br: 02393160 utvrđeno je da je prema okrivljeniku dana 10. veljače 2026. godine u 01,14 sati u Vinkovcima, u ulici M. J. Zagorke. 24 obavljeno ispitivanje prisutnosti alkohola uređajem marke Dreger alcotest 6820 kojim je utvrđena koncentracija alkohola od 0,81 g/kg, koja je umanjena za 0,1 g/kg odnosno za granicu dopuštene pogreške mjerenja što iznosi 0,71 g/kg te je okrivljenik bez primjedbe potpisao zapisnik. 

4.2.   Uvidom u potvrdu Odjela za prekršajne evidencije Ministarstva pravosuđa, uprave i digitalne transformacije utvrđeno je da okrivljenik nije osuđivan.

[bookmark: _Hlk200631815]5.  Nakon provedenog postupka u kojem je okrivljenik priznao  prekršaj koji mu se stavlja na teret te s obzirom da je okrivljenikovo priznanje sukladno dokazima u spisu, Sud smatra dokazanim da je okrivljenik dana 10.veljače 2026. godine u 01:14 sati u Vinkovcima, u ulici Marije Jurić Zagorke 24, upravljao vozilom M1 marke Mercedes reg. oznake LLKA64, a u krvi je imao alkohola 0,71 g/kg, odnosno odgovarajući iznos miligrama u litri izdahnutog zraka te da su se u radnji okrivljenika stekla sva obilježja prekršaja iz članka 199. stavak 6. Zakona o sigurnosti prometa na cestama („Narodne novine“ broj: 67/08, 48/10, 74/11, 80/13, 92/14, 64/15, 108/17, 70/19, 42/20, 85/22, 114/22, 133/23, 145/24) te ga je stoga proglasio krivim i izrekao kaznu kao u izreci presude. 

6.   Prilikom odmjeravanja kazne uzete su u obzir pored težine djela, obiteljskih i imovinskih prilika okrivljenika koji je otac dvoje djece i koji ostvaruje primanja u iznosu  od 2.500,00 eura i sve druge odlučujuće okolnosti pa se izrečena kazna ukazuje krivnji  primjerenom.

6.1.  Sud je za olakotnu okolnost uzeo priznanje, izraženo žaljenje i raniju nekažnjavanost okrivljenika.

6.2.  Sud nije našao otegotnih okolnosti na strani okrivljenika.

7.   Sud nije okrivljeniku izrekao zaštitnu mjeru zabrane upravljanja motornim vozilom predviđenu temeljem članka 58. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18, 114/22), koju je predložio tužitelj, jer smatra da ne postoji opasnost da će isti upravljajući motornim vozilom ponovo počiniti taj prekršaj. 

[bookmark: _Hlk234566626]7.1.  Naime, cijeneći okolnost da okrivljenik ranije nije kažnjavan ili osuđivan za prekršajna djela protiv sigurnosti prometa na cestama niti za druga djela, što proizlazi iz potvrde Odjela za prekršajne evidencije Ministarstva pravosuđa, uprave i digitalne transformacije, a također takva opasnost od ponavljanja djela ne proizlazi niti iz odnosa okrivljenika prema počinjenom djelu, koje je okrivljenik iskreno priznao, izrazio žaljenje zbog toga i ozbiljno obećao da se ovakav prekršaj neće ponoviti, Sud je mišljenja da se radi o usamljenom događaju u životu okrivljenika te je u neposrednom kontaktu sa okrivljenikom stekao uvjerenje kako se može očekivati da će se okrivljenik ubuduće kloniti činjenja ovakvih ili sličnih djela prekršaja i bez primjene zaštitne mjere zabrane upravljanja motornim vozilima B kategorije, odnosno da će se kao vozač motornog vozila u prometu na cesti ponašati krajnje disciplinirano te da će se u konkretnom slučaju postići svrha kažnjavanja izrečenom novčanom kaznom.

8.   Na temelju članka 139. stavak 3. u svezi članka 138. stavak 2. točke 3.a i stavak 3. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18, 114/22) okrivljenik je dužan naknaditi trošak postupka u paušalnom iznosu od 15,00 eura (petnaest eura), a koji je određen s obzirom na složenost i trajanje postupka pred ovim Sudom te imovno stanje okrivljenika.

U Vinkovcima 29. rujna 2026. 

 Zapisničar								             Sudac
Marica Nikolić, v.r.   						       Nada Mišić, v.r.
 
Ova presuda je pravomoćna. 

Dostaviti:
1. okrivljeniku 
2. tužitelju
3. spis
					
						Za točnost otpravka – ovlašteni službenik
						                   Smilja Majstorović

